
ROMÂNIA

JUDEŢUL VRANCEA


       CONSILIUL LOCAL

AL MUNICIPIULUI FOCŞANI

H O T Ă R Â R E

privind aprobarea modificării H.C.L. nr. 93/28.03.2017 privind aprobarea

 numărului de burse şi a cuantumului unei burse pentru elevii de la cursurile 
cu frecvenţă din unităţile de învăţământ preuniversitar de stat finanţate 
din bugetul local al Municipiului Focşani pe anul 2017 
            Consiliul Local al Municipiului Focşani, judeţul Vrancea, întrunit în şedinţă ordinară,
          -analizând proiectul de hotărâre iniţiat de consilierii locali Buzoi Dan, Ciocoeaș Laura, Dimitriu Ana Maria, Dobre Alin, Drumea Alina, Filimon Ionuț, Maria Panaite Irina Anca, Tănase Neculai, prin care se propune aprobarea modificării H.C.L. nr.93/28.03.2017 privind aprobarea numărului de burse şi a cuantumului unei burse pentru elevii de la cursurile cu frecvenţă din unităţile de învăţământ preuniversitar de stat finanţate din bugetul local al Municipiului Focşani, pe anul 2017 şi raportul întocmit de Direcţia economică înregistrat la nr. 50415/18.07.2017;
· văzând avizul favorabil al Comisiei de buget şi administraţie publică;
· având în vedere prevederile art. 82 şi art 105 din Legea educaţiei naţionale nr.1/2011 cu modificările şi completările ulterioare;
· în baza art.36 alin (1), alin. (2),  lit. „b” şi alin (4) lit „a”, precum  şi  în temeiul art. 45 alin.(2) lit „a” din Legea nr. 215/2001 privind administraţia publică locală, republicată în 2007, cu modificările şi completările ulterioare,
H O T Ă R Ă Ş T E :
                 Art. 1  Se aprobă modificarea art. 2 din H.C.L. nr. 93/28.03.2017 privind aprobarea numărului de burse şi a cuantumului unei burse pentru elevii de la cursurile cu frecvenţă din unităţile de învăţământ preuniversitar de stat finanţate din bugetul local al Municipiului Focşani, pe anul 2017, în sensul modificării, pentru semestrul I al anului școlar 2017-2018, al  cuantumului lunar al unei burse pentru elevii din unitățile de învățământ preuniversitar de stat finanțate din bugetul local al Municipiului Focșani pe anul 2017 astfel:

a) burse de performanţă -  de la 60 lei/lună devine 100 lei/lună 

b) burse de merit – de la 50 lei/ lună devine 80 lei/lună 

c) burse de studiu – de la 40 lei/lună devine 70 lei/lună 

d) burse de ajutor social – de la 30 lei/lună devine 50 lei/lună

                    Art. 2 Prezenta hotărâre va fi comunicată de către Serviciul administraţie publică locală, agricultură, compartimentelor, serviciilor şi Primarului Municipiului Focşani, conform legii, care va asigura executarea acesteia prin Direcţia Economică și unitățile de învățământ preuniversitar de stat.
    PREŞEDINTE DE ŞEDINTĂ,

        Iorga Marius Eusebiu
                                                                                          CONTRASEMNEAZĂ,

                                                                                 SECRETARUL  MUNICIPIULUI 
                                                                                                      FOCŞANI
                                                                                           Corhană Eduard Marian

